Danmarks europamestre ligger efter første af de i alt fire runder på en delt andenplads sammen med Argentina. De to lande er blot ét slag efter Sverige. 16-årige Lucas Bjerregaard brugte 71 slag (par) i første runde. Patrick Witnher og Sebastian Cappelen var begge rundt i 68 slag, mens Kasper Sørensen blev noteret for en runde i 72 slag. De tre bedste scores tæller i hver runde. - Drengene lavede en rigtig god præstation, og alle er kommet godt fra start. Det var vigtigt for dagen, at vi holdt os inde i spillet. Der har været et godt humør på banen, udtaler landstræner Thomas Holm Larsson til www.dgu.org . Danmark gik første runde sammen med Japan og Guatamala. Torsdag har Lucas Bjerregaard og co. selskab af Sverige og Argentina i en meget spændende runde.

Referat:
Frederikshavn Golf Klubs Lucas Bjerregaard fik sammen med resten af Danmarks juniorlandshold en flot start ved det uofficielle VM for hold, som onsdag begyndte i Japan.